Document ID: 32013R0985

A BIZOTTSÁG 985/2013/EU RENDELETE
(2013. október 14.)
az 1334/2008/EK európai parlamenti és tanácsi rendelet I. mellékletének bizonyos aromaanyagok tekintetében történő módosításáról és helyesbítéséről
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az élelmiszerekben és azok felületén használható aromákról és egyes, aroma tulajdonságokkal rendelkező élelmiszer-összetevőkről, valamint az 1601/91/EGK tanácsi rendelet, a 2232/96/EK és a 110/2008/EK rendelet, valamint a 2000/13/EK irányelv módosításáról szóló, 2008. december 16-i 1334/2008/EK európai parlamenti és tanácsi rendeletre (1) és különösen annak 11. cikke (3) bekezdésére,
tekintettel az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról szóló, 2008. december 16-i 1331/2008/EK európai parlamenti és tanácsi rendeletre (2) és különösen annak 7. cikke (5) bekezdésére,
mivel:
(1)
Az 1334/2008/EK rendelet I. melléklete létrehozza az élelmiszerekben felhasználható aromák és alapanyagok uniós listáját és meghatározza felhasználási feltételeiket.
(2)
Az uniós lista A. része a lábjegyzetekkel nem jelölt, értékelt aromaanyagokat és az említett listában 1-4. számú lábjegyzettel jelölt, még értékelés alatt álló aromaanyagokat egyaránt tartalmazza.
(3)
Az Európai Élelmiszerbiztonsági Hatóság (EFSA) lezárta 23 olyan anyag értékelését, amelyek jelenleg az értékelés alatt álló aromaanyagok listáján szerepelnek. Az EFSA a következő aromacsoport-értékelések keretében végezte el az említett aromaanyagok értékelését: FGE.06rev4 számú értékelés (3) (02.229, 05.137, 09.562 és 09.854 FL-számú anyag), FGE.07rev4 számú értékelés (4) (02.145, 02.194, 02.211, 07.198 és 07.204 FL-számú anyag), FGE.08rev5 számú értékelés (5) (15.134 FL-számú anyag), FGE.09rev4 számú értékelés (6) (07.202 és 07.255 FL-számú anyag), FGE.12rev3 számú értékelés (7) (05.182 FL-számú anyag), FGE.20rev4 számú értékelés (8) (05.026, 05.028, 05.029 és 09.858 FL-számú anyag), FGE.23rev4 számú értékelés (9) (13.170 FL-számú anyag), FGE.63rev1 számú értékelés (10) (02.252, 07.190 és 09.936 FL-számú anyag), FGE.94rev1 számú értékelés (11) (16.095 FL-számú anyag) és FGE.304 számú értékelés (12) (16.123 FL-számú anyag). Az EFSA megállapította, hogy a becsült beviteli mennyiségek alapján az említett aromaanyagok biztonsági szempontból nem aggályosak.
(4)
Az említett aromacsoport-értékelések keretében értékelt aromaanyagokat ezért értékelt aromaanyagként fel kell venni az uniós listára, és a megfelelő bejegyzésekben törölni kell az 1-4. számú lábjegyzetet.
(5)
Az uniós lista közzétételét követően az említett listában bizonyos hibákat azonosítottak. Ezek a hibák az alábbi anyagok nevével, CAS-számával, JECFA-számával vagy másodlagos összetevőivel függnek össze: 02.093, 02.110, 05.085, 08.004, 09.016, 09.131, 09.132, 09.266, 09.578, 09.596, 09.880, 12.075, 12.086, 12.273, 13.028, 13.190, 14.067 és 17.015 FL-számú anyag. Ezeket a hibákat ki kell javítani.
(6)
Az 1334/2008/EK rendelet I. mellékletének A. részét ezért ennek megfelelően módosítani és helyesbíteni kell.
(7)
Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A RENDELETET:
1. cikk
Az 1334/2008/EK rendelet I. mellékletének A. része az e rendelet mellékletében foglaltak szerint módosul.
2. cikk
Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2013. október 14-én.

Labels: 0
3
17